Agenția de rating S&P a înrăutățit perspectiva ratingului României de la stabilă la negativă
Agenția de evaluare financiară S&P a înrăutățit perspectiva ratingului României de la stabilă la negativă și a confirmat calificativul la "BBB-", ultima treaptă din categoria recomandată investitorilor, în cadrul unei evaluări la început de an, stabilită suplimentar față de cele două analize considerate obișnuite în cursul unui an pentru emitenții suverani, în primăvară și în toamnă, transmite Profit.ro. Ministrul Finanțelor, Tanczos Barna, a precizat că S&P a dat, astfel, un mesaj clar că avem nevoie de măsuri de reducere a deficitului bugetar, un buget cumpătat, un stat mai suplu. Ministrul precizează, de asemenea, că agenția nu modifică ratingul de țară, România fiind în continuare recomandată investitorilor.